hotchpotch/miracl-hf-unified huggingface dataset:
คิม ซ็อง-คยุน
คิม ซ็อง-คยุน (เกิดวันที่ 25 พฤษภาคม พ.ศ. 2523) เป็นนักแสดงชาวเกาหลีใต้ คิมเริ่มต้นอาชีพการแสดงจากการเป็นนักแสดงละครเวที และเป็นที่จดจำได้จากบทบาท ชเว ฮย็อง-แพ จากภาพยนตร์เรื่อง "Nameless Gangster", ตามด้วยบทบาทฆาตกรต่อเนื่องในเรื่อง "The Neighbor".
น็อยน์เคียร์เชิน (รัฐซาร์ลันท์)
น็อยน์เคียร์เชิน () เป็นเมืองและเทศบาลในรัฐซาร์ลันท์ ประเทศเยอรมนี ตั้งอยู่ริมฝั่งแม่น้ำบรีส์ ตั้งอยู่ห่างจากเมืองซาร์บรึคเคินไปทางทิศตะวันออกเฉียงเหนือราว 20 กม. เมืองมีประชากรราว 50,000 คน เป็นเมืองใหญ่เป็นอันดับ 2 ของรัฐซาร์ลันท์
เกาะมอร์ส
เกาะมอร์ส (Mors หรือ Morsø) เป็นเกาะเล็ก ๆ ในประเทศเดนมาร์ก มีพื้นที่ 376.7 ตร.กม. จากข้อมูลประชากรในวันที่ 1 มกราคม ค.ศ. 2010 เกาะมีประชากร 21,800 คน เกาะมีเมืองสำคัญคือเมือง นูเคอบิงมอร์ส (Nykøbing Mors)
ประชากรของเกาะ มีจำนวนลดลงตามตัวเลขด้านล่าง
มาซีร์
มาซีร์ (, ; ) เป็นเมืองในประเทศเบลารุส ตั้งอยู่บนฝั่งแม่น้ำปรีเปียต เมืองมีประชากร 111,770 คน (ค.ศ. 2004) เป็นศูนย์กลางการกลั่นน้ำมัน การผลิตเครื่องจักร การทำอาหาร ของเบลารุส
กรอดโน
กรอดโน, ครอดนา หรือ ครอดโน ( ; ; ; ; ) เป็นเมืองในประเทศเบลารุส ตั้งอยู่บนฝั่งแม่น้ำเนแมน อยู่ใกล้กับชายแดนประเทศโปแลนด์และลิทัวเนีย (ราว 20 กม. และ 30 กม. ตามลำดับ) มีประชากร 327,540 คน
เทสตี้
เทสตี้ () เป็นวงดนตรีดูโอสัญชาติเกาหลีใต้ มีสมาชิก 2 คน ประกอบด้วย "แดรย็อง" และ "โซรย็อง" ซึ่งเป็นวงดนตรีดูโอที่เป็นฝาแฝด ภายใต้สังกัด "" กับซิงเกิล "Spectrum". 
แดรย็อง และ โซรย็อง เคยเป็นเด็กฝึกภายใต้สังกัด JYP Entertainment หลังจากออดิชั่น แดรย็อง และ โซรย็อง ในปี 2006 เขาได้ไปอเมริกาและได้ทำงานร่วมกับศิลปินที่มีชื่อเสียงระดับโลกมากมาย แดรย็อง และ โซรย็อง ได้รับการฝึกอบรมเป็นเวลา 5ปี และออกจาก JYP Entertainment เนื่องด้วยเหตุผลส่วนตัวของทั้งสองคน
หลังจากการเปิดตัวเป็นวง เทสตี้ ระบุไว้ในการให้สัมภาษณ์กับ Newsen ทั้งคู่กล่าวว่า "เราผ่านการออดิชั่น (JYP) ได้ง่ายดังนั้นเราจึงคิดว่าทุกอย่างจะง่ายเกินไป แต่ต่อมาเมื่อเพื่อนคนอื่น ๆ (การฝึกอบรม) เข้าร่วมในและออกมาก่อนที่เราเรารู้สึกผิดหวัง. และทั้งสองคนเกิดในประเทศจีน และทั้งสองมาเติบโตที่เกาหลีใต้ 
23 กรกฎาคม 2012 Woollim Entertainment ปล่อยทีเซอร์ชื่อมันใหม่เข้าสู่ช่องทางของพวกเขาอย่างเป็นทางการ YouTube ที่จะประกาศการเปิดตัวของศิลปินหน้าใหม่และที่ 6 สิงหาคม 2012 เทสตี้ปล่อยชื่อเพลง You Know Me (너 나 알아) ได้รับการปล่อยตัว ที่ 9 สิงหาคม 2012 วิดีโอเพลงอย่างเป็นทางการสำหรับซิงเกิล You Know Me.เทสตี้ได้คัมแบ็กรายการแรกตือ มิวสิกแบงก์
28 กรกฎาคม 2013 Woollim Entertainment ได้ปล่อยทีเซอร์ของทั้งสองคน และปล่อยทีเซอร์ที่ชื่อในยูทูปชื่อว่า TASTY 2013 .หลังจากผ่านไป 1 ปี เทสตี้ได้ปล่ยมิวสิควิดีโอในเพลงMAMAMA และเพลงนี้ยังได้ ดงอู โฮยา มาร่วมแสดงอีกด้วย และแต่งเพลงอีกเพลงอีกด้วย และเพลงมีนักแสดง นางแบบ Esom ได้มาแสดงด้วย วันที่ 18 พฤศจิกายน 2013 , Woollim บันเทิงอัปโหลดทีเซอร์สำหรับ "วัน n ไนท์" (떠나가หรือ离开)
เบรสต์ (เบลารุส)
เบรสต์ ( Берасце, "Bierascie"; ; , earlier name "Lietuvos Brasta" (literally, 'Lithuanian Ford'); ; , Берестя "Berestia"; "Brisk"), เดิมชื่อ Brest-on-the-Bug ("Brześć nad Bugiem" ในภาษาโปแลนด์) และ เบรสท์-ลีตอฟสก์ ("Brześć Litewski" ในภาษาโปแลนด์) เป็นเมืองในประเทศเบลารุส มีประชากร 310,800 คน ในปี ค.ศ. 2010 เมืองอยู่ใกล้ชายแดนประเทศโปแลนด์ ตั้งอยู่ริมฝั่งแม่น้ำบุก เป็นเมืองหลวงของ เบรสต์โวบลาสต์
ในยุคกลาง เมืองอยู่ภายใต้การปกครองของราชอาณาจักรโปแลนด์ ตั้งแต่คริสต์ทศวรรษ 900 เป็นต้นมา จนเกิดการแบ่งแยกของโปแลนด์ ทำให้เมืองอยู่ใต้การปกครองของจักรวรรดิรัสเซียใน ปี ค.ศ. 1795 จากนั้นหลังสงครามโลกครั้งที่หนึ่ง กลับมาเป็นส่วนหนึ่งของโปแลนด์อีกครั้ง จนสงครามโลกครั้งที่สอง ตกเป็นของนาซี หลังจากสงคราม โปแลนด์ได้เปลี่ยนแปลงเขตแดนประเทศ เมืองตกเป็นส่วนหนึ่งของสหภาพโซเวียต จนเมื่อสหภาพโซเวียตแตกแยกในปี ค.ศ. 1991 จึงตกมาเป็นของเบลารุสในปัจจุบัน
แคว้นปิวรา
แคว้นปิวรา () เป็นแคว้นชายทะเลทางทิศตะวันตกเฉียงเหนือของประเทศเปรู มีเมืองหลวงคือเมืองปิวรา และมีเมืองสำคัญได้แก่ ไปย์ตาและตาลารา มีภูมิอากาศแบบอบอุ่นและแห้ง หรือ แบบเขตกึ่งร้อน
ยู อา-รา
"ระวังสับสนกับ โก อารา"
ยู อา-รา (; เกิด 26 กันยายน 2535)หรือชื่อที่ใช้ในการแสดงว่า อารา เป็นนักร้อง นักเต้น ไอดอลชาวเกาหลีใต้ รู้จักในสถานะหัวหน้าวง Hello Venus2 
อาราเคยเกือบได้เป็นสมาชิกวงAfter School แต่เธอได้รับการเปิดตัวเป็นสมาชิกวง Hello Venusแทน อาราเธอยังได้ร้องเพลงที่ชื่อว่า"Love Letter 
อาราเคยเกือบเป็นสมาชิกคนที่เก้าของวง After School แต่ อีย็อง ได้รับการคัดเลือกและได้เปิดตัว,
มินิอัลบั้มของวงชื่อ Hello Venus's debuted และเปิดตัวด้วยเพลง Venus
การคัมแบ็กของวง Hello Venus ในเพลง Venus บนเวที M!Countdown โดยไม่มี ยุนโจ เพราะเธอเจ็บข้อเท้า .
4 กรกฎาคม 2012 อาราเองเธอร่วมกับวงเปิดตัว อัลบั้ม "Like a Wave (Digital Repackage)
เธอเป็นเพื่อนกับ จงฮย็อน จากวง ชายนี่เธอจบการศึกษาที่ 19 กุมภาพันธ์ 2010
โพรโทพีน
โพรโทพีน (Protopine) เป็นอัลคาลอยด์ชนิด benzylisoquinoline พบในต้นฝิ่น, หัวของพืชสกุล "Corydalis" และพืชชนิดอื่นในวงศ์ papaveraceae เช่น "Fumaria officinalis" สารนี้สามารถยับยั้งตัวรับhistamine H1 และการตกตะกอนของเกล็ดเลือด และออกฤทธิ์เป็นยาแก้ปวด
บ้านทาส (กอเร)
บ้านทาส (; ) และประตูแห่งความไม่หวนคืน (; ) เป็นพิพิธภัณฑ์และอนุสรณ์สถานสำหรับการค้าทาสในแอตแลนติก ตั้งอยู่บนเกาะกอเร (Gorée Island) ห่างจากชายฝั่งเมืองดาการ์ ประเทศเซเนกัล ไปราว 3 กิโลเมตร บูบาการ์ โจเซฟ นจายา (Boubacar Joseph Ndiaye) เปิดพิพิธภัณฑ์ดังกล่าวขึ้นเมื่อปี 1962 และทำหน้าที่เป็นภัณฑารักษ์จนวันสุดท้ายของชีวิตเขาในปี 2009 ว่ากันว่า พิพิธภัณฑ์นี้เพื่อเป็นเครื่องรำลึกถึงด่านสุดท้ายที่ทาสจากทวีปแอฟริกาจะต้องผ่านมา นักประวัติศาสตร์ยังเห็นไม่ลงรอยกันว่า ทาสชาวแอฟริกาที่ถูกกักขังไว้ในอาคารแห่งนี้มีจำนวนเท่าไร และเกาะกอเรมีความสำคัญเกี่ยวข้องกับการค้าทาสในแอตแลนติกในฐานะที่เป็นจุดจุดหนึ่งในการดังกล่าวจริงหรือไม่ แต่ผู้มาเยี่ยมชมจากทวีปแอฟริกา ยุโรป และอเมริกา คงถือกันว่า สถานที่นี้มีความสำคัญต่อการหวนระลึกถึงจำนวนชาวแอฟริกันที่ต้องสูญเสียไปในการค้าทาส
ยามสายฝนโปรยปราย
ยามสายฝนโปรยปราย (, ) เป็นภาพยนตร์แอนิเมชั่นความยาว 46 นาที กำกับโดย มาโกโตะ ชิงไก มีการฉายรอบปฐมทัศน์ที่เทศกาลภาพยนตร์นานาชาติ Gold Coast Film ที่ออสเตรเลีย เมื่อ 28 เมษายน พ.ศ. 2556 และได้เข้าฉายในโรงภาพยนตร์ในญี่ปุ่น เมื่อ 31 พฤษภาคม ปีเดียวกัน นอกจากนี้ ภาพยนตร์แอนิเมชั่นเรื่องนี้ ยังได้รับการกล่าวขานและเสียงชื่นชมอย่างมาก ในเรื่องความสวยงามและรายละเอียดของกราฟิก ซึ่งพื้นหลังส่วนใหญ่ของอะนิเมะ คืออุทยานหลวงชินจุกุ สวนสาธารณะขนาดใหญ่กลางกรุงโตเกียว
"ยามสายฝนโปรยปราย" ฉายในประเทศไทย ในเทศกาลภาพยนตร์ญี่ปุ่น 2014 ในเดือนกุมภาพันธ์ 2557 ที่โรงภาพยนตร์ลิโด เขตปทุมวัน และ เมเจอร์ซีนีเพล็กซ์สาขา เซ็นทรัลพลาซา เชียงใหม่
เนื้อเรื่องของเรื่องนี้ เป็นเรื่องราวของ "ทาคาโอะ อากิซุกิ" เด็กหนุ่มมัธยมปลายผู้อาศัยอยู่กับมารดาพี่ชาย เขามีความใฝ่ผันอยากเป็นช่างทำรองเท้าสตรี
ฤดูฝนในกรุงโตเกียวอันจอแจ เช้านี้ ทาคาโอะ โดดเรียนในวันเปิดภาคเรียนวันแรกของเขา และมุ่งตรงไปยังสวนสาธารณะขนาดใหญ่ใกล้กับย่านชินจุกุ เขานั่งสเก็ตแบบรองเท้าของเขาในศาลาเล็ก ๆ ในสวนสาธารณะนั้น ในศาลาเดียวกันที่ด้านนอกฝนตกปรอย ๆ มีสตรีวัยทำงานกำลังนั่งกินเบียร์คู่กับกับช็อตโกแล็ต ทั้งสองต่างไม่ได้พูดคุนกัน จนเมื่อฝนหยุดตก เธอได้เหลือบไปเห็นชื่อโรงเรียนบนสมุดสเก็ตภาพ เธอจึงบอกลาทาคาโอะด้วยคำกลอนทันกะ ที่เป็นปริศนาและจากไป หลังจากนั้น ทุกเช้าในวันที่ฝนตก ทั้งสองจะพบกันในศาลาแห่งนั้น และเริ่มทำความรู้จักกัน
วงศ์กาฝาก
วงศ์กาฝาก หรือ () เป็นวงศ์ของพืชมีดอก ประกอบด้วย 75 สกุล และ 1,000 สปีชีส์ ส่วนใหญ่เป็นพืชปรสิต
พระตีรณสารวิศวกรรม (ตรี ตีรณสาร)
พระตีรณสารวิศวกรรม (ตรี ตีรณสาร) ม.ว.ม. ป.ช. ท.จ.ว. (1 กุมภาพันธ์ พ.ศ. 2440 - 8 เมษายน พ.ศ. 2516) ปลัดกระทรวงธรรมการและกระทรวงศึกษาธิการ ปลัดกระทรวงอุตสาหกรรม รัฐมนตรี รัฐมนตรีว่าการกระทรวงศึกษาธิการ นายกสภาจุฬาลงกรณ์มหาวิทยาลัย นายกสภามหาวิทยาลัยธรรมศาสตร์ อุปนายกผู้อำนวยการสภากาชาดไทย และสมาชิกวุฒิสภา
พระตีรณสารวิศวกรรม (ตรี ตีรณสาร) เดิมชื่อว่า "ตี๋ ศรีศุข" เกิดเมื่อวันที่ 1 กุมภาพันธ์ พ.ศ. 2440 ที่อำเภอสัมพันธวงศ์ กรุงเทพมหานคร เป็นบุตรของนายหล่อ และนางพ่วง ศรีศุข พระตีรณสารวิศวกรรม ถึงแก่กรรมเมื่อวันที่ 8 เมษายน พ.ศ. 2516
พระตีรณสารวิศวกรรมเริมการศึกษาขั้นต้นที่โรงเรียนวัดสัมพันธวงศ์ ต่อมาที่โรงเรียนวัดประทุมคงคา โรงเรียนสวนกุหลาบวิทยาลัยตามลำดับ จนจบมัธยมปีที่ 8 เมื่อ พ.ศ. 2457 ก็เดินทางไปศึกษาต่อ ณ ประเทศอังกฤษ ที่ มหาวิทยาลัยแมนเชสเตอร์ ได้วุฒิทางวิศวกรรมศาสตร์ (เครื่องกล) ในพ.ศ. 2463
เริ่มรับราชการที่ จุฬาลงกรณ์มหาวิทยาลัย สังกัดกระทรวงธรรมการ ตำแหน่งอาจารย์คณะวิศวกรรมศาสตร์ จุฬาลงกรณ์มหาวิทยาลัย เป็นระยะเวลา 3 ปี คือ ตั้งแต่วันที่ 23 เมษายน พ.ศ. 2467 จนถึงวันที่ 9 มกราคม พ.ศ. 2470 โดยมีหน้าที่ความรับผิดชอบในด้านการสอน เป็นอนุศาสก(ตำแหน่งอาจารย์ผู้ควบคุมดูแลนิสิตในหอพัก) หอพักนิสิตชาย และเป็นบรรยเวกษก์ (ตำแหน่งอาจารย์ผู้มีหน้าที่ดูแลสโมสรนิสิตจุฬาฯ หรือ สจม.) แห่งสโมสรนิสิตจุฬาลงกรณ์มหาวิทยาลัย ตั้งแต่ พ.ศ. 2468 จนถึง พ.ศ. 2470
ต่อมารับราชการที่โรงเรียนวชิราวุธวิทยาลัย (สังกัดกระทรวงธรรมการ) ในตำแหน่งอาจารย์ ระยะเวลา 2 ปี ตั้งแต่ 10 มกราคม พ.ศ. 2470 ถึง 7 พฤษภาคม พ.ศ. 2472 โดยมีหน้าที่ความรับผิดชอบในด้านการสอน และเป็นหัวหน้าคณะตีรณสาร (ปัจจุบันเรียกคณะพญาไท)
หลังจากนั้นได้รับราชการที่กระทรวงธรรมการ ตำแหน่งเลขานุการกระทรวง ระยะเวลา 4 ปี ตั้งแต่ 6 พฤษภาคม พ.ศ. 2472 ถึง 11 พฤษภาคม พ.ศ. 2476 โดยมีหน้าที่ความรับผิดชอบช่วยงานของเสนาบดี เช่น งานการประชุมผู้บริหารระดับสูงของกระทรวง งานประชาสัมพันธ์ งานติดต่อ ฯลฯ
รับราชการที่กระทรวงธรรมการ ตำแหน่งผู้ทำการแทนหัวหน้ากองสารบรรณ กรมปลัดกระทรวงระยะเวลา 1 ปี ตั้งแต่ 12 กรกฎาคม พ.ศ. 2476 ถึง 10 เมษายน พ.ศ. 2477
รับราชการที่กระทรวงธรรมการและกระทรวงศึกษาธิการ ตำแหน่งปลัดกระทรวงระยะเวลา 10 ปี ตั้งแต่ 19 เมษายน พ.ศ. 2477 ถึง 2 กันยายน พ.ศ. 2486 และ 10 สิงหาคม พ.ศ. 2487 ถึง 31 สิงหาคม พ.ศ. 2488
รับราชการที่กระทรวงอุตสาหกรรม ตำแหน่งปลัดกระทรวงระยะเวลา 1 ปี ตั้งแต่ 3 กันยายน พ.ศ. 2488 ถึง 10 มีนาคม พ.ศ. 2489
พระตีรณสารวิศวกรรม ดำรงตำแหน่ง รัฐมนตรี ในพ.ศ. 2488 ในคณะรัฐมนตรี คณะที่ 12 สมัยทวี บุณยเกตุเป็นนายกรัฐมนตรี และรัฐมนตรีว่าการกระทรวงศึกษาธิการ ระหว่างปี พ.ศ. 2488 - พ.ศ. 2489 ใน คณะรัฐมนตรี คณะที่ 13 สมัยหม่อมราชวงศ์เสนีย์ ปราโมชเป็นนายกรัฐมนตรี และ คณะรัฐมนตรี คณะที่ 14 สมัยพันตรี ควง อภัยวงศ์เป็นนายกรัฐมนตรี
พระตีรณสารวิศวกรรม ยังดำรงตำแหน่งสมาชิกวุฒิสภา ชุดที่ 2 และ 3 ระหว่างปี พ.ศ. 2490 ถึง พ.ศ. 2515ด้านครอบครัว พระตีรณสารวิศวกรรม ได้สมรสกับ นางสาวประไพ วัชราภัย (ต่อมาคือ คุณหญิงตีรณสารวิศวกรรม) ธิดาพระยาพิจารณาปฤชามาตย์ (สุหร่าย วัชราภัย) องคมนตรี เมื่อ พ.ศ. 2467 มีบุตรธิดารวม 6 คน ดังนี้
โรงเรียนโพธิสัมพันธ์พิทยาคาร
เมื่อต้นปีการศึกษา 2502 พระครูโพธิสารประสาธน์ (บุญมี อคฺคปุญฺโญ) เจ้าอาวาสวัดโพธิสัมพันธ์ในขณะนั้น ได้เป็นผู้นำในการจัดสร้างอาคารเรียนประชาบาลวัดโพธิสัมพันธ์ขึ้นภายในวัดโพธิสัมพันธ์ โดยจัดสร้างบริเวณทางด้านทิศใต้ของพระอุโบสถวัด จนแล้วเสร็จ แล้วเริ่มทำการเรียนการสอนในปีการศึกษา 2503 ให้ชื่อโรงเรียนว่า "โพธิสัมพันธ์พิทยาคาร" โดยมีหม่อมหลวงปิ่น มาลากุล รัฐมนตรีว่าการกระทรวงศึกษาธิการในขณะนี้ เป็นผู้เดินทางมาทำพิธีเปิดโรงเรียน เมื่อวันที่ 3 เมษายน พ.ศ. 2503 สีประจำโรงเรียนคือ สีแสด-ขาว คติธรรมของโรงเรียนก็คือ ปญฺญา นรานํ รตนํ มีความหมายว่า “ปัญญาเป็นแก้วของนรชน”
ระดับชั้นมัธยมศึกษาปีที่ 1
ระดับชั้นมัธยมศึกษาปีที่ 2-3
จะมีการเลือกแผนการเรียนเหมือนกันทั้งระดับชั้นมัธยมศึกษาปีที่ 4,5 และ 6 แต่เนื่องจากตั้งแต่ปีการศึกษา 2558 ไม่มีการรับสมัครนักเรียนห้องเรียนพิเศษคณิตศาสตร์-ภาษาอังกฤษ ผังห้องเรียนในระดับชั้นมัธยมศึกษาปีที่ 4-5 จึงเป็นดังนี้
ระดับชั้นมัธยมศึกษาปีที่ 6
การเลือกตั้งประธานาธิบดีสหรัฐอเมริกา พ.ศ. 2543
การเลือกตั้งประธานาธิบดีสหรัฐอเมริกา ค.ศ. 2000 เป็นการเลือกตั้งประธานาธิบดีสหรัฐอเมริกาครั้งที่ 54 และมีขึ้นในวันอังคารที่ 7 พฤศจิกายน ค.ศ. 2000 มีผู้เข้าแข่งขันได้แก่ จอร์จ ดับเบิลยู. บุช ผู้ว่าการรัฐเทกซัส ซึ่งเป็นลูกของจอร์จ เอช. ดับเบิลยู. บุช และอัล กอร์ รองประธานาธิบดีสหรัฐอเมริกาของบิล คลินตัน
ผู้ที่ลงสมัครเลือกตั้งประธานาธิบดีสหรัฐอเมริกาครั้งที่ 54 ของพรรคเดโมแครตได้แก่
ผู้ที่ลงสมัครเลือกตั้งประธานาธิบดีสหรัฐอเมริกาครั้งที่ 54 ของพรรครีพับลิกันได้แก่
พระตำหนักกองบิน 41
พระตำหนักกองบิน 41 เป็นพระตำหนักส่วนพระองค์อีกหลังหนึ่งของสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี พร้อมด้วยพระเจ้าหลานเธอฯ ทั้ง 2 พระองค์ และนาวาอากาศเอกวีระยุทธ ดิษยะศริน ตั้งอยู่ที่อำเภอเมืองเชียงใหม่ จังหวัดเชียงใหม่
พระตำหนักกองบิน 41 จัดสร้างโดยทางกองทัพอากาศ เพื่อถวายแทนเรือนประทับหลังเดิม ใช้ประทับเมื่อทรงแปรพระราชฐาน หรือทรงมีพระภารกิจที่ต้องทรงปฏิบัติในพื้นที่ภาคเหนือ รวมทั้งต้อนรับแขกต่างประเทศของมูลนิธิจุฬาภรณ์ เมื่อมองจากพระตำหนักฯ จะเห็นทิวทัศน์ของดอยสุเทพอันงดงาม กับทัศนียภาพของต้นไม้และดอกไม้ที่มีสีสันสวยงามตามธรรมชาติและอากาศอันบริสุทธิ์แสนจะเย็นสบาย มุมมองจากระเบียงพระทวารหน้าพระตำหนัก เห็นหอบังคับการบินของท่าอากาศยานเชียงใหม่ ซึ่งอยู่ติดกับบริเวณพระตำหนัก
มิสกา
คณะผู้แทนสนับสนุนระหว่างประเทศซึ่งมีแอฟริกาเป็นผู้นำประจำสาธารณรัฐแอฟริกากลาง () หรือเรียกโดยย่อว่า มิสกา (MISCA จากภาษาฝรั่งเศสว่า Mission internationale de soutien à la Centrafrique sous conduite africaine) เป็นคณะผู้แทนเพื่อรักษาความสงบเรียบร้อยซึ่งสหภาพแอฟริกาส่งไปประจำสาธารณรัฐแอฟริกากลาง จัดตั้งขึ้นเมื่อวันที่ 5 ธันวาคม 2013 ตามข้อมติคณะมนตรีความมั่นคงแห่งสหประชาชาติที่ 2122 เพื่อสร้างความมั่นคงให้แก่สาธารณรัฐแอฟริกากลาง โดยเป็นผลมาจากความขัดแย้งในสาธารณรัฐแอฟริกากลางภายใต้การปกครองของโจโตเดีย (Djotodia) และรัฐประหารเมื่อปี 2013
คณะผู้แทนซึ่งฝรั่งเศสให้การสนับสนุนอย่างเป็นทางการและสหภาพแอฟริกาเป็นผู้นำในระยะเริ่มแรกนั้นจะเข้าปฏิบัติหน้าที่ในวันที่ 19 ธันวาคม 2013 ข้อมติข้างต้นยังมีตัวเลือกให้โอนคณะผู้แทนไปสังกัดคณะผู้แทนชุดใหญ่กว่าของสหประชาชาติซึ่งประกอบด้วยกองกำลังรักษาความสงบเรียบร้อยจากหลาย ๆ ประเทศได้ ถ้าจำเป็นและเหมาะสมแก่พฤติการณ์ในท้องที่
ข้อมติคณะมนตรีความมั่นคงแห่งสหประชาชาติ
ข้อมติคณะมนตรีความมั่นคงแห่งสหประชาชาติ () เป็นข้อมติสหประชาชาติซึ่งคณะมนตรีความมั่นคงแห่งสหประชาชาติอันประกอบด้วยสมาชิกสิบห้าคนได้ตกลงรับ คณะมนตรีความมั่นคงเป็นหน่วยงานในสังกัดสหประชาชาติซึ่งได้รับมอบหมายให้มี "ความรับผิดชอบขั้นต้นเป็นการธำรงรักษาความสงบเรียบร้อยและความมั่นคงระหว่างประเทศ"
กฎบัตรสหประชาชาติ ข้อ 27 กำหนดว่า ร่างข้อมติซึ่งไม่เกี่ยวกับกระบวนพิจารณานั้นเป็นอันตกลงรับ เมื่อมีสมาชิกคณะมนตรีความมั่นคงอย่างน้อยเก้าคนลงคะแนนเสียงเห็นชอบ และไม่ถูกสมาชิกประจำคณะมนตรีความมั่นคงผู้ใดยับยั้ง ส่วนข้อมติว่าด้วยกระบวนพิจารณานั้น เมื่อสมาชิกทั้งเก้าเห็นชอบก็เป็นอันใช้ได้
สมาชิกประจำดังกล่าว ได้แก่ ประเทศฝรั่งเศส สหพันธรัฐรัสเซีย (ซึ่งมาแทนสหภาพโซเวียตที่ล่มสลายไปเมื่อปี 1991) สหราชอาณาจักร สหรัฐอเมริกา และสาธารณรัฐประชาชนจีน (ซึ่งมาแทนสาธารณรัฐจีนตั้งแต่ปี 1971)
โรงพยาบาลราชบุรี
โรงพยาบาลราชบุรี เป็นโรงพยาบาลศูนย์ มีขนาด 1,000 เตียง (ไม่รวม ICU) ตั้งอยู่เลขที่ 85 ถนน สมบูรณ์กุล ตำบลหน้าเมือง อำเภอเมือง จังหวัดราชบุรี ให้บริการดูแลสุขภาพด้านร่างกายและจิตใจ มาตั้งแต่ปี พ.ศ. 2484 เป็นต้นมา เป็นโรงพยาบาลตติยภูมิระดับสูง มีแพทย์เฉพาะทางแต่ละสาขาวิชา และแพทย์เฉพาะทางย่อย เป็นศูนย์รักษาโรคเฉพาะทางที่ทันสมัยแห่งหนึ่ง ในแถบภาคตะวันตกของประเทศไทย นอกจากนี้ ยังเป็นสถาบันผลิตแพทย์เพิ่มเพื่อชาวชนบท มีการเรียนการสอนนักศึกษาแพทย์ของโรงพยาบาลเอง ที่ผ่านมา มีแพทย์จบการศึกษาไปแล้ว หลายรุ่น และทำงานอยู่ในหลายๆ จังหวัดในภูมิภาคนี้ ปัจจุบันมีแพทย์ประจำ 145 คนและบุคลากรอื่นรวมกันกว่า 900 คน
อ้างอิง: โรงพยาบาลราชบุรี
โรงพยาบาลบ้านโป่ง
โรงพยาบาลบ้านโป่ง เป็นโรงพยาบาลทั่วไปประจำอำเภอบ้านโป่ง ขนาด 420 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่ในเขตเทศบาลเมือบ้านโป่ง โดยมีสถานะเทียบเท่าโรงพยาบาลจังหวัด เป็นโรงพยาบาลอำเภอที่ใหญ่ที่สุดเป็นอันดับ 2 ของประเทศรองจากโรงพยาบาลหาดใหญ่
ท้องถิ่นตำบลบ้านโป่งได้ประกาศตั้งสุขาภิบาล ตั้งแต่วันที่ 15 พฤศจิกายน 2459 อาศัยความในพระราชบัญญัติ จัดการสุขาภิบาลรัตนโกสินทร์ ศก 127 มาตรา 2 ต่อมาได้ประกาศใช้พระราชบัญญัติระเบียบเทศบาล เมื่อวันที่ 10 ธันวาคม 2478 เทศบาลเมืองบ้านโป่งได้จัดตั้งสุขศาลาเทศบาลเมืองบ้านโป่งในราวปี พ.ศ.2479 มีเจ้าหน้าที่ดำเนินการ คือ พันตรีหลวงเวชสิทธิ์นิรภัย เป็นแพทย์เทศบาลคนแรก จนกระทั่งปี พ.ศ.2496 ได้โอนกิจการสุขศาลาทั้งหมด ขึ้นกับกรรมการแพทย์ กระทรวงสาธารณสุข ต่อมาได้โอนเข้า สังกัดสำนักงานปลัดกระทรวงสาธารณสุขจนถึงปัจจุบัน]
ปัจจุบันโรงพยาบาลบ้านโป่ง มีจำนวนเตียง 420 เตียง แพทย์ 40 คน ทันตแพทย์ 8 คน เภสัชกร 23 คน พยาบาลวิชาชีพ 295 และบุคลากรอื่นๆ โดยในปี พ.ศ. 2555 มีจำนวนผู้มารับบริการเฉลี่ยวันละ 1,500 คน
ปู (แก้ความกำกวม)
ปู อาจหมายถึง ชื่อต่อไปนี้
วังสวนปาริจฉัตก์
วังสวนปาริจฉัตก์ เดิมเป็นวังของ พระเจ้าบรมวงศ์เธอ พระองค์เจ้าอรประพันธ์รำไพ , พระเจ้าบรมวงศ์เธอ พระองค์เจ้าอดิศัยสุริยาภา และเจ้าจอมมารดาอ่อน ตั้งอยู่ที่ เขตดุสิต กรุงเทพมหานคร
อาจี้เก๋อ
อาจี้เก๋อ (28 สิงหาคม 1605 – 28 พฤศจิกายน 1651) เป็นพระราชโอรสพระองค์ที่ 12 ในจักรพรรดินู่เอ๋อร์ฮาชื่อที่ประสูติจากจักรพรรดินีเซี่ยวเลี่ยอู่ มีพระอนุชาร่วมพระมารดาสองพระองค์คือเจ้าชายตัวเอ่อร์กุ่นและเจ้าชายตัวตั๋ว ปี ค.ศ. 1644 พระองค์ทรงได้รับการแต่งตั้งเป็นเหอชั่วอิงชินหวัง อาจี๋เก๋อทรงเป็นแม่ทัพคนสำคัญในการรวบรวมดินแดนของราชวงศ์หมิงที่ยังไม่ยอมจำนนต่อราชวงศ์ชิง ปี ค.ศ.1651 หลังจากเจ้าชายตัวเอ่อร์กุ่นสิ้นพระชนม์ เจ้าชายอาจี้เก๋ออ้างว่าตนได้รับคำสั่งจากตัวเอ่อร์กุ่นให้ยึดอำนาจบริหารจากจักรพรรดิซุ่นจื้อ แต่จักรพรรดิซุ่นจื้อทรงสามารถจับกุมได้เสียก่อนและสั่งปลดเจ้าชายอาจี้เก๋อออกจากทุกฐานันดรศักดิ์ ในเวลาต่อมาเจ้าชายอาจี้เก๋อก็สิ้นพระชนม์ในที่คุมขัง จากเหตุการณ์ครั้งนี้ทำให้จักรพรรดิซุ่นจื้อพิโรธสั่งริบคืนตำแหน่งของเจ้าชายตัวเอ่อร์กุ่นทั้งหมดและให้ขุดพระศพมาโบยอีกด้วย
อาริซะ ซาโต
อาริซะ ซาโต (; เกิด: 18 กรกฎาคม 1989) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิตะชิรีวาเล และยังเล่นให้วอลเลย์บอลหญิงทีมชาติญี่ปุ่นตำแหน่งลิเบอโร (ตัวรับอิสระ) อีกด้วย
การเลือกตั้งประธานาธิบดีสหรัฐอเมริกา พ.ศ. 2547
การเลือกตั้งประธานาธิบดีสหรัฐอเมริกา ค.ศ. 2004 เป็นการเลือกตั้งประธานาธิบดีสหรัฐอเมริกาครั้งที่ 55 และมีขึ้นในวันที่ 2 พฤศจิกายน ค.ศ. 2004 ในการเลือกตั้งนี้ประธานาธิบดีสหรัฐอเมริกา จอร์จ ดับเบิลยู. บุช จากพรรครีพับลิกัน สามารถเอาชนะจอห์น เคร์รี วุฒิสมาชิกรัฐแมสซาชูเซตส์จากพรรคเดโมแครต
โคโตกิ ซายาซุ
โคะโตะกิ ซะยะซุ (; , เกิด 11 มกราคม 1990) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซะมิสึสปริงส์
โคะโตะกิเริ่มเล่นวอลเลย์บอลตั้งแต่อายุ 9 ขวบ จนได้เป็นกัปตันทีมของทีมวอลเลย์บอลในโรงเรียนมัธยมแห่งหนึ่งในโอะกินะวะ และได้รับตำแหน่งเป็นมือเซต
ในวันที่ 1 เมษายน 2008 โคะโตะกิได้เซ็นสัญญาเข้าเป็นสมาชิกของสโมสรฮิซะมิสึสปริงส์
ในเดือนมีนาคม 2011 โคะโตะกิได้รับเลือกให้ไปเล่นกับทีมชาติญี่ปุ่นเป็นครั้งแรก และเธอก็ทำผลงานไว้ได้อย่างดีในตำแหน่งลิเบอโร่ในการแข่งขันมอนเทร็กซ์วอลเลย์มาสเตอร์ 2011 และเวิลด์คัพ 2011
มิซูโฮะ อิชิดะ
มิซุโฮะ อิชิดะ (; เกิด: 22 มกราคม 1988) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซะมิสึสปริงส์
อัตราหัวใจเต้น
อัตราหัวใจเต้น () หมายถึงความเร็วของการบีบตัวของหัวใจในช่วงระยะเวลาหนึ่งๆ โดยทั่วไปนิยมใช้หน่วย "ครั้งต่อนาที" อัตราหัวใจเต้นสามารถเปลี่ยนแปลงได้ขึ้นกับสรีรวิทยาของร่างกาย เช่นความต้องการออกซิเจนและการขับคาร์บอนไดออกไซด์ของร่างกาย สิ่งที่มีผลกับอัตราหัวใจเต้นได้แก่กิจกรรมของร่างกาย เช่น การออกกำลังกาย การนอนหลับ ความเจ็บป่วย การย่อยอาหาร และยาบางชนิด ถ้าหัวใจเต้นไม่สม่ำเสมอเรียกว่าภาวะหัวใจเสียจังหวะ (arrhythmia) ความผิดปกติของการเต้นหัวใจในบางครั้งอาจเป็นแสดงถึงการเป็นโรคแต่ก็ไม่เสมอไป
นานะ อิวาซากะ
นานะ อิวาซากะ (岩坂名奈 "Iwasaka Nana", เกิด 3 กรกฎาคม 1990) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซะมิสึสปริงส์
ยูกิ อิชิอิ
ยุกิ อิชิอิ (; เกิด: 8 พฤษภาคม 1991) เป็นนักวอลเลย์บอลหญิงทีมชาติญี่ปุ่น เล่นให้กับสโมสรฮิซะมิสึสปริงส์ เธอให้กับทีมชาติครั้งแรกในการแข่งขัน มอนเทร็กซ์วอลเลย์มาสเตอร์ 2011
ริซะ ชินนาเบะ
ริซะ ชินนาเบะ (; เกิด: 11 กรกฎาคม 1990) เป็นนักวอลเลย์บอลหญิงทีมชาติญี่ปุ่น เล่นให้กับสโมสรฮิซะมิสึสปริงส์
ยูกิโกะ เอบาตะ
ยุกิโกะ เอะบะตะ (; เกิด: 7 พฤศจิกายน 1989) เป็นนักวอลเลย์บอลหญิงทีมชาติญี่ปุ่น เล่นให้กับสโมสรฮิตะชิรีวาเล
อ่าวมิกาวะ
อ่าวมิกาวะ (三河湾 "Mikawa-wan") เป็นอ่าวทางตอนใต้ของจังหวัดไอจิ ประเทศญี่ปุ่น ล้อมรอบไปด้วยคาบสมุทรชิตะทางทิศตะวันตก และคาบสมุทรอัตสึมิทางทิศตะวันออกและใต้ มีขนาดพื้นที่ประมาณ 604 ตารางกิโลเมตร
คิวบีเอส
QBS เป็นกลุ่มดนตรีย่อยของวงที-อารา ซึ่งโปรโมทเพลงไปทางประเทศญี่ปุ่น ภายใต้สังกัด EMI Music Japan (ญี่ปุ่น) และ Core Contents Media (เกาหลีใต้) ซึ่งสมาชิกมีทั้งหมด 3 คน คือ โบรัม คิวรี และ โซย็อน หลังจากที่โบรัม และโซย็อน ยุติการเป็นสมาชิกของวงทำให้เหลือสมาชิกเพียงคนเดียวคือ คิวรี จึงตัดสินใจยุบวงในที่สุด
ในเดือนเมษายน ค.ศ. 2013 ทาง Core Contents Media ต้นสังกัดของทีอารา มีประกาศว่าจะตั้งกลุ่มย่อย โดยกลุ่มย่อยจะมีทั้งหมด 2 กลุ่มคือ ที-อาราเอ็นโฟร์ และ คิวบีเอส เมื่อไม่นานทีอาราก็ประกาศว่าจะตั้งกลุ่มย่อย มีสมาชิกทั้งหมด 3 คน กลุ่มย่อยนี้จะมุ่งเน้นไปทางญี่ปุ่น และเพลงแรกที่ออกมาคือเพลง Kaze no You ni ซึ่งออกซิงเกิลวันที่ 6 มิถุนายน ค.ศ. 2013
ข้อตกลงรวมบาหลี
ข้อตกลงรวมบาหลี (อังกฤษ: Bali Package) เป็นข้อตกลงทางการค้าที่มาจากการประชุมระดับรัฐมนตรีครั้งที่ 9 แห่งองค์กรการค้าโลก (WTO) ณ จังหวัดบาหลี ประเทศอินโดนีเซียในวันที่ 3-7 ธันวาคม พ.ศ. 2556 มีจุดประสงค์ในการลดการกีดกันทางการค้าทั่วโลก ถือเป็นข้อตกลงแรกที่ได้รับการอนุมัติผ่าน WTO และได้รับการรับรองจากทุกประเทศสมาชิก ข้อตกลงรวมนี้เป็นส่วนหนึ่งของการประชุมรอบพัฒนาโดฮา ซึ่งเริ่มขึ้นใน พ.ศ. 2544
สถาบันปีเตอร์สันเพื่อเศรษฐศาสตร์นานาชาติประมาณการว่าถ้ามาตรการศุลกากรที่มาจากข้อตกลงนี้นำมาใช้อย่างเหมาะสม จะสามารถสร้างกิจกรรมทางเศรษฐกิจทั่วโลกซึ่งจะมีมูลค่ากว่า 1 ล้านล้านดอลลาร์สหรัฐฯ, เพิ่มอัตราการจ้างงานกว่า 21 ล้านตำแหน่ง และลดค่าใช้จ่ายในการทำการค้าระดับนานาชาติได้ร้อยละ 10-15.
สายกวนถัง
สายควันโทง เป็นหนึ่งในสิบเส้นทางของรถไฟฟ้าเอ็มทีอาร์ วิ่งจากสถานีเยามาเต่ย ในเกาลูนตะวันตก ไปยังสถานีทิวเก็งเล็ง เวลาในการเดินทาง 27 นาที สีประจำเส้นทางคือ สีเขียว* โครงการ
ปทุมรัตน์ วรมาลี
ปทุมรัตน์ วรมาลี (, ) ชื่อเล่น เฮเลน () หรือชื่อเล่นไทย ปูเป้) เกิดเมือวันที่ 29 เมษายน พ.ศ. 2515 ที่ประเทศสหรัฐอเมริกา เป็นลูกครึ่งไทย-อเมริกัน ได้รับตำแหน่งนางงามมาหลายรางวัล หนึ่งในนั้นคือ "รองธิดาโดมแอลเอ" ในปี ค.ศ.1988 (พ.ศ. 2531) ซึ่งปีนั้นเพชรรัตน์ ศรีแก้ว (รองนางสาวไทยอันดับ 1 และรองอันดับที่ 4 มิสเอเชียแปซิฟิก) ได้รับตำแหน่งธิดาโดม ต่อมาได้เข้าประกวดและคว้าตำแหน่ง "มิสไทยแลนเวิลด์" เมื่อปี พ.ศ. 2532 จากนั้นจึงเป็นตัวแทนประกวดมิสเวิลด์ที่ประเทศฮ่องกง และเข้ารอบ "Finalists" ได้คะแนนอันดับ 4 กับ "ราชินีความงามแห่งทวีปเอเชีย ()" แล้วจึงได้เดินแบบและถ่ายแบบ
ทำปฏิทินคู่กับเมทินี กิ่งโพยม (ลูกเกด) ออกขายรับปี ค.ศ. 2000 อีกทั้งยังได้ตำแหน่ง "มิสฮาวาย" เมื่อปี พ.ศ. 2545 และ "รองอันดับ 3 มิสซิสอเมริกา" กับชุดประจำชาติยอดเยี่ยม ภายหลังจึงได้กลับเมืองไทยและทำธุรกิจติดต่อต่างประเทศ
ในปี พ.ศ. 2546 ร่วมหุ้นกับเมทินีและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546 ก่อนที่จะกลับไปมลรัฐฮาวาย สหรัฐอเมริกาเพื่อใช้ชีวิตกับครอบครัว
ชีวิตส่วนตัว สมรสกับเจมส์ เบอร์เกอร์ มีลูกด้วยกัน 3 คน คนโตเป็นลูกสาวชื่อ น้องเฮลี่ ต่อมามีลูกชายอีกสองคนคือ น้องจาวา และน้องไรคาร์ด
ความสัมพันธ์กับต่างประเทศของลาว
ความสัมพันธ์กับต่างประเทศของลาวนั้นหลังจากที่ขบวนการปะเทดลาวขึ้นครองอำนาจ รัฐบาลสาธารณรัฐประชาธิปไตยประชาชนลาวได้เข้าร่วมเป็นรัฐบริวารของสหภาพโซเวียตและพึ่งพาความช่วยเหลือของสหภาพโซเวียตอย่างมาก นอกจากนั้น ลาวยังมีความสัมพันธ์ที่พิเศษกับเวียดนาม และลงนามในสนธิสัญญามิตรภาพและความร่วมมือกันใน พ.ศ. 2520 ซึ่งทำให้เกิดความตึงเครียดกับจีนหลังจากที่ลาวพ้นจากการโดดเดี่ยวของนานาชาติ ได้ขยายความสัมพันธ์ทางต่างประเทศกับประเทศอื่นๆ เช่น ออสเตรเลีย ฝรั่งเศส ญี่ปุ่น สวีเดน และอินเดีย ความสัมพันธ์ทางการค้ากับสหรัฐอเมริกาเข้าสู่สภาวะปกติใน พ.ศ. 2547 ลาวเข้าเป็นสมาชิกอาเซียนในเดือนกรกฎาคม พ.ศ. 2540 และสมัครเป็นสมาชิกองค์การการค้าโลกในพ.ศ. 2541 และเข้าร่วมการประชุมสุดยอดอาเซียนใน พ.ศ. 2548 และยังเป็นสมาชิกองค์กรระหว่างประเทศอีกหลายองค์กร
ความสัมพันธ์กับจีนได้พัฒนาขึ้น แม้ว่าในระหว่างสงครามเวียดนามและสงครามจีน-เวียดนาม พ.ศ. 2522 ทำให้มีความตึงเครียดระหว่างลาว-จีน จนเข้าสู่สภาวะปกติใน พ.ศ. 2532
หลังจากทำสนธิสัญญากับสยามใน พ.ศ. 2436 และ พ.ศ. 2447 ฝรั่งเศสได้รวมลาวเข้ากับอินโดจีนฝรั่งเศส ระหว่างสงครามโลกครั้งที่สอง ญี่ปุ่นเข้ายึดครองอินโดจีนฝรั่งเศส เมื่อญี่ปุ่นแพ้สงคราม กลุ่มลาวอิสระได้ประกาศเอกราชของลาว แต่ใน พ.ศ. 2489 กองทัพฝรั่งเศสเข้ามายึดครองลาวอีกครั้ง และให้เอกราชที่จำกัดแก่ลาว ระหว่างสงครามอินโดจีนครั้งที่ 1 พรรคคอมมิวนิสต์อินโดจีนได้จัดตั้งขบวนการปะเทดลาวเพื่อเรียกร้องเอกราชของลาว ลาวได้เอกราชที่สมบูรณ์หลังสนธิสัญญาเจนีวา พ.ศ. 2497 ปัจจุบันความสัมพันธ์ระหว่างสองประเทศอยู่ในระดับปกติ
ไทยเป็นเส้นทางหนึ่งที่ช่วยให้ลาวสามารถออกสู่ทะเลได้ ทำให้มีความสัมพันธ์ทั้งทางเศรษฐกิจและวัฒนธรรม แต่ทั้งสองประเทศมีความขัดแย้งกันเรื่องพรมแดน ดังเช่นที่เคยเกิดการปะทะใน พ.ศ. 2530 ในปัจจุบันมีการสร้างสะพานเชื่อมต่อระหว่างสองประเทศ
ความสัมพันธ์ระหว่างลาวและสหรัฐอเมริกาเริ่มขึ้นใน พ.ศ. 2493 ซึ่งลาวได้รับเอกราชที่จำกัดในสหภาพฝรั่งเศส ความสัมพันธ์นี้ยังคงอยู่ในระดับนี้จนถึง พ.ศ. 2497 สหรัฐได้ให้ความช่วยเหลือแก่ลาวฝ่ายขวาระหว่างสงครามกลางเมืองลาว ความสัมพันธ์ของทั้งสองประเทศดีขึ้นอีกครั้งหลังการล่มสลายของสหภาพโซเวียต ปัจจุบัน สหรัฐได้ให้ความช่วยเหลือแก่ลาว
เมื่อมีการก่อตั้งสาธารณรัฐประชาธิปไตยประชาชนลาวใน พ.ศ. 2518 ลาวมีความสัมพันธ์ที่ใกล้ชิดกับเวียดนามเป็นพิเศษ ในปัจจุบัน แม้ว่าลาวจะติดต่อกับจีนและไทยมากขึ้น แต่ลาวกับเวียดนามก็มีความสัมพันธ์ที่ใกล้ชิดทั้งทางเศรษฐกิจและการลงทุน
พริกนกหมอคาร์
souritha
พริกนกหมอคาร์ เป็นพืชในสกุลพริกนก วงศ์ Annonaceae เป็นไม้ยืนต้น ใบเดี่ยว เรียงสลับ ดอกออกตามซอกใบ ผลกลุ่ม ผลย่อยขนาดกลม ออกดอกหมุนเวียนทั้งปี เป็นไม้ถิ่นเดียวในประเทศไทย พบครั้งแรกที่เขาหลวง จังหวัดนครศรีธรรมราช โดย Beuskom ชาวเนเธอร์แลนด์ ร่วมกับ ดร. จำลอง เพ็งคล้าย เมื่อ 16 พฤษภาคม พ.ศ. 2511 ชื่อสปีชีส์ตั้งเป็นเกียรติให้กับหมอคาร์
รสสุคนธ์แดง
รสสุคนธ์แดง เป็นไม้เลื้อยในวงศ์ Dilleniaceae เปลือกต้นเรียบสีน้ำตาล เมื่อแก่จะแตกเป็นสะเก็ดบางๆ เถาอ่อนสีน้ำตาลอมเขียว ใบเดี่ยว ขอบใบหยักเป็นฟันเลื่อยห่างๆ ดอกช่อ กลีบเลี้ยงสีเขียวอมแดง กลีบดอกสีขาวอมชมพู กลีบดอกร่วงง่าย เกสรตัวผู้จำนวนมาก โผล่พ้นกลีบดอกเป็นสีขาวอมชมพู กลินหอมเย็น ผลกลุ่ม โดยกลีบเลี้ยงหุ้มผลไว้เกือบหมด ลูกกลมปลายแหลมสีเขียวแดง แก่แล้วแตก มีเมล็ดเดียว ดอกใช้เป็นส่วนผสมของยาหอม บำรุงหัวใจ แก้ลม
สิทธิปฏิวัติ
สิทธิปฏิวัติ () หรือ สิทธิกบฏ () ในปรัชญาการเมืองนั้น คือ สิทธิหรือหน้าที่ที่ชนในชาติสามารถล้มล้างการปกครองซึ่งขัดต่อประโยชน์ส่วนรวมได้ ความเชื่อเรื่องสิทธินี้ย้อนหลังไปถึงจีนโบราณ และสิทธินี้ก็ได้ใช้มาแล้วตลอดระยะเวลาในประวัติศาสตร์เพื่อสร้างความชอบธรรมให้แก่กบฏซึ่งรวมถึงการปฏิวัติอเมริกาและการปฏิวัติฝรั่งเศส
ในประเทศจีนนั้น เป็นไปได้ว่า ราชวงศ์โจวสร้างความชัดเจนให้แก่สิทธิปฏิวัติในฐานะที่เป็นส่วนหนึ่งของปรัชญาแผ่นดิน พระมหากษัตริย์ราชวงศ์โจวตั้งแนวคิดซึ่งเรียกกันว่า "อาณัติแห่งสวรรค์" (Mandate of Heaven) ขึ้นเพื่อเป็นเหตุผลสำหรับการที่ตนโค่นล้มราชวงศ์ซาง โดยระบุว่า สวรรค์ย่อมประสาทอำนาจให้แก่ผู้นำซึ่งทรงธรรม และย่อมเพิกถอนอาณัติที่เคยให้ไว้แก่ผู้นำซึ่งกดขี่ ฉะนั้น อาณัติแห่งสวรรค์ย่อมถ่ายโอนไปยังบุคคลซึ่งปกครองเป็นเลิศ นักประวัติศาสตร์จีนตีความว่า การปฏิวัติสำเร็จเป็นเครื่องยืนยันว่า อาณัติแห่งสวรรค์ถ่ายโอนมาแล้ว ในทุกช่วงเวลาของประวัติศาสต์จีน ผู้ต่อต้านราชวงศ์ซึ่งกำลังอยู่ในอำนาจมักอ้างว่า อาณัติแห่งสวรรค์โอนผ่านมาแล้ว พวกเขาจึงชอบจะปฏิวัติ เป็นเหตุให้ราชวงศ์ที่กำลังผ่านบ้านครองเมืองมักคับอกคับใจกับทฤษฎีดังกล่าว และทำให้เมิ่งจื่อ (Mencius) ปรัชญาเมธีลัทธิขงจื่อ ถูกระงับงานเขียนที่แถลงว่า ประชาชนมีสิทธิคว่ำผู้ปกครองที่ไม่แยแสความต้องการของพวกตน
สำหรับศาสนาอิสลามนั้น เบอร์นาร์ด ลิวอิส (Bernard Lewis) นักวิชาการ กล่าวว่า มีหลายจุดในคัมภีร์กุรอ่านที่ต้องทำความเข้าใจเกี่ยวกับสิทธิปฏิวัติในศาสนาอิสลาม คัมภีร์ระบุไว้ชัดเจนว่า หน้าที่ต้องเชื่อฟังนั้นมีอยู่ กล่าวกันว่า มุฮัมมัดเคยเอ่ยว่า "จงเชื่อฟังพระเจ้า จงเชื่อฟังศาสดา จงเชื่อฟังบรรดาผู้มีอำนาจเหนือเจ้า" ("Obey God, obey the Prophet, obey those who hold authority over you.") แต่ก็มีถ้อยคำที่สร้างข้อจำกัดแก่หน้าที่ต้องเชื่อฟังนั้นอยู่เช่นกัน ในการนี้ มีดำรัสศาสดาอยู่สองข้อซึ่งยอมรับนับถือทั่วกันว่า ถูกต้องแท้จริง ข้อหนึ่งว่า "อย่าหัวอ่อนต่อบาป" ("there is no obedience in sin") กล่าวคือ ถ้าผู้ปกครองสั่งการอันใดอันขัดต่อเทวบัญญัติ ก็ไม่มีหน้าที่ต้องเชื่อฟัง อีกข้อหนึ่งว่า "อย่าศิโรราบต่อสัตว์ซึ่งขัดต่อพระผู้สร้าง" ("do not obey a creature against his Creator") ข้อนี้สร้างกรอบสำหรับการใช้อำนาจของผู้ปกครอง ไม่ว่าผู้ปกครองนั้นจะเป็นผู้ใดในสายพระเนตรพระเจ้า
ส่วนทางยุโรปนั้น สิทธิปฏิวัติอาจย้อนหลังไปถึงมหากฎบัตร (Magna Carta) ซึ่งเป็นธรรมนูญของอังกฤษที่ตราขึ้นเมื่อปี 1215 กำหนดให้พระมหากษัตริย์ทรงสละสิทธิบางประการ และรับว่า จะทรงอยู่ในอำนาจกฎหมาย มหากฎบัตรยังมี "บทประกัน" (security clause) ซึ่งให้คณะบารอน (committee of barons) มีสิทธิยับยั้งพระราชประสงค์ของพระมหากษัตริย์ได้ แม้จะใช้กำลังยับยั้งก็ได้ถ้าจำเป็น มหากฎบัตรจึงมีอิทธิพลโดยตรงต่อพัฒนาการของระบอบประชาธิปไตยแบบมีรัฐสภารวมถึงเอกสารทางรัฐธรรมนูญอื่น ๆ เช่น รัฐธรรมนูญสหรัฐอเมริกา
อนึ่ง สารตราทอง ค.ศ. 1222 (Golden Bull of 1222) ซึ่งแอนดริวที่ 2 (Andrew II) พระเจ้าแผ่นดินฮังการี ทรงตราขึ้นนั้น ยังให้ข้าราชการฮังการีมีสิทธินานัปการ รวมถึงสิทธิที่จะกระด้างกระเดื่องต่อพระมหากษัตริย์เมื่อทรงฝ่าฝืนกฎหมาย เรียกว่า "สิทธิต่อต้าน" (jus resistendi) สารตราทองนี้มักได้รับการเปรียบเทียบกับมหากฎบัตร เพราะสารตราทองเป็นเอกสารทางรัฐธรรมนูญฉบับแรกของประเทศฮังการี ขณะที่มหากฎบัตรก็นับได้ว่าเป็นรัฐธรรมนูญฉบับแรกของชาติอังกฤษ
เรเน ยัง
เรเน เจน พาเกตต์ (Renee Jane Paquette) หรือ เรเน ยัง (Renee Young) เกิด 19 กันยายน ค.ศ. 1985 เป็นผู้บรรยาย, ผู้สัมภาษณ์ชาวแคนาดา ปัจจุบันทำงานกับWWEเป็นโฆษกผู้สัมภาษณ์หลังเวที ปี2017แต่งงานกับดีน แอมโบรส
โฮลลิส แคสเวล
โฮลลิส ลีแลนด์ แคสเวล (22 ตุลาคม, 1901 – 22 พฤศจิกายน, 1988) เป็นนักการศึกษาชาวอเมริกัน ซึ่งต่อมามีบทบาทสำคัญในการวางแผนหลักสูตรภายในสถานศึกษา เขาได้ทำการสำรวจเกี่ยวกับการปฏิบัติการหลักสูตรในหลากหลายระบบโรงเรียน และเขียนหนังสือเกี่ยวกับหลักสูตรไว้อย่างมากมาย แคสเวลได้เข้าร่วมในคณะที่ปรึกษากองบรรณาธิการของ World Book Encyclopedia ในปี ค.ศ. 1936 และเป็นประธานในปี ค.ศ. 1948 ต่อมาในปี ค.ศ. 1954 แคสเวลได้รับการแต่งตั้งเป็นผู้อำนวยการวิทยาลัยครู (มหาวิทยาลัยโคลัมเบีย) ในนิวยอร์ก และดำรงตำแหน่งเป็นผู้อำนวยการถึงปี ค.ศ. 1962
ตั้งแต่ปี ค.ศ. 1962 ถึงปี ค.ศ. 1966 แคสเวลดำรงตำแหน่งเป็นประธานทั่วไปคณะที่ปรึกษากองบรรณาธิการของ Field Enterprises Educational Corporation. หลังจากเกษียณอายุจากตำแหน่งผู้อำนวยการวิทยาลัยครู แคสเวลยังคงอยู่ที่วิทยาลัย โดยได้รับการแต่งตั้งเป็น Marshall Field, Jr., ศาสตราจารย์ทางการศึกษา เขาอยู่ในตำแหน่งนี้จนกระทั่งถึงปี ค.ศ. 1967
รัฐบาลพลัดถิ่น
รัฐบาลพลัดถิ่น () เป็นกลุ่มการเมืองซึ่งอ้างตัวเป็นรัฐบาลที่ชอบด้วยกฎหมายของรัฐเอกราชรัฐหนึ่ง แต่ไม่อาจใช้อำนาจตามกฎหมายในรัฐนั้น และจำต้องพำนักอยู่นอกรัฐดังกล่าว รัฐบาลพลัดถิ่นมักคาดหวังว่า วันหนึ่งจะได้กลับคืนบ้านเมืองและครองอำนาจอย่างเป็นทางการอีกครั้ง รัฐบาลพลัดถิ่นต่างจากรัฐตกค้าง (rump state) ตรงที่รัฐตกค้างยังสามารถควบคุมส่วนหนึ่งส่วนใดในดินแดนเดิมได้อยู่ เช่น ระหว่างสงครามโลกครั้งที่หนึ่ง แม้จักรวรรดิเยอรมันเข้ายึดครองประเทศเบลเยียมได้เกือบทั้งประเทศ แต่ประเทศเบลเยียมและพันธมิตรยังครองภาคตะวันตกซึ่งเป็นส่วนน้อยของประเทศได้อยู่ จึงชื่อว่าเป็นรัฐตกค้าง ถ้าเป็นรัฐบาลพลัดถิ่นจะตรงกันข้าม คือ ไม่สามารถครอบครองดินแดนไว้ได้เลย
รัฐบาลพลัดถิ่นมักมีขึ้นในช่วงการรบซึ่งดินแดนถูกยึดครองไป หรือมักเป็นผลมาจากสงครามกลางเมือง การปฏิวัติ หรือรัฐประหาร เช่น ระหว่างที่เยอรมนีขยายดินแดนในช่วงสงครามโลกครั้งที่สอง รัฐบาลยุโรปหลายชาติได้เข้าลี้ภัยในสหราชอาณาจักรเพื่อไม่ตกอยู่ในกำมือพวกนาซี รัฐบาลพลัดถิ่นยังอาจจัดตั้งขึ้นเนื่องจากเชื่อถือกันอย่างกว้างขวางว่า รัฐบาลซึ่งกำลังผ่านบ้านครองเมืองอยู่นั้นขาดความชอบธรรม เช่น หลังเกิดสงครามกลางเมืองซีเรีย พันธมิตรกองทัพปฏิวัติและฝ่ายค้านซีเรียแห่งชาติ (National Coalition for Syrian Revolutionary and Opposition Forces) ได้รับการจัดตั้งขึ้นโดยมุ่งหมายจะล้มล้างการปกครองของพรรคบะอัธ (Ba'ath Party) ซึ่งกำลังอยู่ในอำนาจ
รัฐบาลพลัดถิ่นจะมีประสิทธิภาพหรือไม่ เบื้องต้นขึ้นอยู่กับว่า ได้รับการสนับสนุนมากหรือไม่ ไม่ว่าจะเป็นการสนับสนุนจากรัฐบาลต่างชาติหรือจากพลเมืองประเทศตนเอง รัฐบาลพลัดถิ่นบางชุดกลายเป็นกองกำลังอันน่าเกรงขาม เพราะสามารถท้าทายผู้ปกครองประเทศนั้น ๆ ได้อย่างฉกาจฉกรรจ์ ขณะที่รัฐบาลพลัดถิ่นอื่น ๆ ส่วนใหญ่มักมีสถานะเชิงสัญลักษณ์เท่านั้น
ปรากฏการณ์รัฐบาลพลัดถิ่นมีมาก่อนคำว่า "รัฐบาลพลัดถิ่น" จะได้รับการใช้จริง ในยุคกษัตริย์ พระเจ้าแผ่นดินหรือราชวงศ์ที่ถูกอัปเปหิเคยตั้งราชสำนักพลัดถิ่น เช่น ราชวงศ์สจวร์ตซึ่งถูกโอลิเวอร์ ครอมเวล (Oliver Cromwell) ถอดจากบัลลังก์ ก็ไปตั้งราชสำนักพลัดถิ่น และราชวงศ์บูร์บง (House of Bourbon) ก็ทำเช่นเดียวกันในช่วงปฏิวัติฝรั่งเศสและช่วงนโปเลียน (Napoleon) เถลิงอำนาจ ครั้นเมื่อระบอบราชาธิปไตยภายใต้รัฐธรรมนูญแพร่หลายขึ้น รัฐบาลกษัตริย์พลัดถิ่นก็เริ่มมีนายกรัฐมนตรีด้วยเหมือนกัน เช่น รัฐบาลพลัดถิ่นเนเธอร์แลนด์ในช่วงสงครามโลกครั้งที่สองตั้ง Pieter Sjoerds Gerbrandy เป็นนายกรัฐมนตรี
ดัชนีฮั่งเส็ง
ดัชนีฮั่งเส็ง หรือ ดัชนีเหิงเชิง ตามสำเนียงกลาง (; ) เป็นดัชนีตลาดหุ้นสำหรับตลาดที่มีการปรับค่าการกระจายหุ้นรายย่อย (freefloat-adjusted market) และถ่วงน้ำหนักด้วยมูลค่าตามราคาตลาด (capitalization-weighted) ในฮ่องกง ใช้บันทึกและตรวจสอบการเปลี่ยนแปลงบริษัทขนาดใหญ่ที่สุดในตลาดหลักทรัพย์ฮ่องกงเป็นรายวัน ทั้งยังเป็นเครื่องบ่งชี้หลักสำหรับผลการดำเนินงานตลาดโดยรวมในฮ่องกง บริษัทดังกล่าวมีจำนวน 48 แห่ง คิดเป็นร้อยละ 60 ของมูลค่ากิจการในตลาดหลักทรัพย์ฮ่องกง
กวน ชื่อกวง (Kwan Shi-kuang) หรือสแตนลีย์ กวน (Stanley Kwan) นายธนาคารชาวฮ่องกง เริ่มทำดัชนีฮั่งเส็งเมื่อวันที่ 24 พฤศจิกายน ค.ศ. 1969 ปัจจุบัน ดัชนีนี้อยู่ในความรับผิดชอบและความดูแลของบริษัทดัชนีฮั่งเส็ง จำกัด (Hang Seng Indexes Company Limited) ซึ่งเป็นบริษัทมหาชนสังกัดธนาคารฮั่งเส็ง (Hang Seng Bank) อันเป็นหนึ่งในธนาคารรายใหญ่ที่สุดที่จดและขึ้นทะเบียนในฮ่องกงในด้านมูลค่าตามราคาตลาด (market capitalisation) และเอชเอสบีซี (HSBC) กลุ่มบริษัทการเงินสัญชาติอังกฤษ ถือหุ้นใหญ่ในบริษัทดัชนีฮั่งเส็ง บริษัทดัชนีเหิงเชิงทำหน้าที่ประมวล เผยแพร่ และจัดการดัชนีฮั่งเส็ง กับทั้งดัชนีหุ้นอื่น ๆ เช่น ดัชนีวิสาหกิจจีนฮั่งเส็ง (Hang Seng China Enterprises Index)
ฮั่งเส็ง
ฮั่งเส็ง หรือสำเนียงกลางว่า เหิงเชิง (; ) อาจหมายถึง
บูม บูม แคช
บูม บูม แคช (อังกฤษ: Boom Boom Cash) เป็นกลุ่มดนตรีจากเวทีการประกวด Chang Music Contest 2012 เป็นวงดนตรีแนวอิเล็กทรอนิกส์แดนซ์ โดยมี หมิว เป็นนักร้องนำ
แขก เอ้ และ โอเล่ เป็นอดีตสมาชิกวง SIX C.E หรือ Six Cylinder Engine ในสังกัด จีนี่เรคอร์ดส มีซิงเกิ้ล พันธนาการ และ ยาวนานเพียงใด ก่อนจะมาทำวง Boom Boom Cash ในปัจจุบัน
สโมสรฟุตบอลรอยัลเอนจิเนียส์
รอยัล เอนจิเนียร์ส () เป็นสโมสรฟุตบอลระดับสมัครเล่นที่เก่าแก่ที่สุดในโลก
สโมสรก่อตั้งขึ้นเมื่อปี ค.ศ. 1863 โดยเกิดจากการรวม
ตัวกันของเหล่าทหารช่าง
ทางสโมสรเคยได้แชมป์ เอฟเอคัพ เพียงครั้งเดียวในปี ค.ศ. 1875 และเป็นรองแชมป์อีก 3 สมัย
รอยนูนซูปรามาร์จินัล
รอยนูนซูปรามาร์จินัล (, ) เป็นส่วนหนึ่งของสมองกลีบข้าง ที่น่าจะมีบทบาทในการรับรู้และการประมวลผลทางภาษา รอยโรคในสมองเขตนี้อาจทำให้เกิดภาวะเสียการสื่อความเหตุศูนย์รับความรู้สึก (Receptive aphasia) หรือ transcortical sensory aphasia
รอยนูนสมองกลีบขมับส่วนบน
รอยนูนสมองกลีบขมับส่วนบน (, , ตัวย่อ STG) เป็นหนึ่งในสามรอยนูน (แต่บางครั้งปรากฏแค่สอง) ในสมองกลีบขมับของมนุษย์ อยู่ด้านข้างของศีรษะเหนือหูเล็กน้อย
รอยนูนสมองกลีบขมับส่วนบนล้อมรอบด้วย
รอยนูนสมองกลีบขมับส่วนบนมีโครงสร้างสำคัญหลายส่วนรวมทั้ง
รอยนูนสมองกลีบขมับส่วนบนประกอบด้วยคอร์เทกซ์การได้ยินปฐมภูมิ ซึ่งทำหน้าที่ประมวลผลเกี่ยวกับเสียง ความถี่เสียงหนึ่ง ๆ จะมีความสัมพันธ์กับตำแหน่งหนึ่ง ๆ ในคอร์เทกซ์การได้ยินปฐมภูมิอย่างเสมอต้นเสมอปลาย (คือคอร์เทกซ์จะมีพื้นที่เป็นตัวแทนเป็นตัวรองรับข้อมูลสำหรับความถี่เสียงที่มนุษย์สามารถได้ยินได้)
แผนที่ความถี่เสียงอย่างนี้ (auditory map หรือ tonotopic map) คล้ายคลึงกับแผนที่ homunculus (หรือ cortical homunculus) ของคอร์เทกซ์สั่งการปฐมภูมิ (primary motor cortex) เขตบางเขตของ STG มีหน้าที่เฉพาะในการประมวลความถี่เสียงหลาย ๆ ความถี่ และเขตอื่น ๆ ก็มีหน้าที่เฉพาะในการประมวลผลเกี่ยวกับความเปลี่ยนแปลงของแอมพลิจูดและความถี่ของเสียง
นอกจากนั้นแล้ว STG ยังมีเขตเวอร์นิเกอีกด้วย ซึ่งในคนส่วนมากจะอยู่ในซีกสมองด้านซ้าย เป็นเขตสำคัญในการเข้าใจภาษา
แม้ว่า STG จะมีบทบาทในการประมวลผลเกี่ยวกับเสียงรวมทั้งการเข้าใจภาษาพูด แต่ STG ก็ยังมีบทบาทสำคัญในความรู้ความเข้าใจเกี่ยวกับสังคม (social cognition) อีกด้วย
STG มีบทบาทในการรับรู้อารมณ์ความรู้สึกจากใบหน้าที่เห็น 
นอกจากนั้นแล้ว STG ยังเป็นโครงสร้างสำคัญในการประมวลผลเกี่ยวกับเสียงและการทำงานทางภาษาของบุคคลที่อาจจะมีปัญหาในการใช้ศัพท์ หรือบุคคลที่กำลังพัฒนาการใช้ภาษาอยู่
และยังพบอีกว่า STG เป็นโครงสร้างสำคัญในวิถีประสาทที่ประกอบด้วยอะมิกดะลา (amygdala) และคอร์เทกซ์กลีบหน้าผากส่วนหน้า (prefrontal cortex) ซึ่งมีบทบาทในการประมวลผลเนื่องกับความรู้ความเข้าใจเกี่ยวกับการเข้าสังคม 
เขตต่าง ๆ ด้านหน้า (anterior) และด้านบน (dorsal) ของสมองกลีบขมับ รวมทั้ง STG ด้วย มีส่วนในการประมวลผลเกี่ยวกับลักษณะของใบหน้าที่ปรากฏต่าง ๆ กันไป 
งานวิจัยที่ทำโดยใช้เทคนิคการสร้างภาพในสมอง (neuroimaging) พบว่า คนไข้โรคจิตเภทมี STG ที่มีความผิดปกติทางโครงสร้าง
วัดบัวขวัญ
วัดบัวขวัญ ตั้งอยู่เลขที่ 1 หมู่ที่ 9 ซอยงามวงศ์วาน 23 (วัดบัวขวัญ) ถนนงามวงศ์วาน ตำบลบางกระสอ อำเภอเมืองนนทบุรี จังหวัดนนทบุรี เป็นวัดที่มีประวัติความเป็นมาตั้งแต่สมัยเป็นสำนักสงฆ์ในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ปัจจุบันเป็นพระอารามหลวงชั้นตรี ชนิดสามัญ
วัดบัวขวัญเดิมเป็นเพียงสำนักสงฆ์ แต่ต่อมาเมื่อมีพระสงฆ์มาจำพรรษาและปฏิบัติสังฆกรรมมากขึ้น จึงได้รับการพัฒนาขึ้นมาเป็นวัดเมื่อวันที่ 24 มิถุนายน พ.ศ. 2435 มีนามว่า "วัดสะแก" โดยมีพระครูปรีชาเฉลิมจากวัดเฉลิมพระเกียรติวรวิหารเป็นผู้เริ่มสร้างวัด และเป็นเจ้าอาวาสในช่วงแรก
พ.ศ. 2491 พระอธิการพยุง จัตตมโล จากวัดกำแพง ได้รับนิมนต์จากชาวบ้านให้มาเป็นเจ้าอาวาส เนื่องจากการมรณภาพของอดีตเจ้าอาวาส จากนั้นจึงได้มีการบูรณปฏิสังขรณ์เรื่อยมา กระทั่งมีผู้มีจิตศรัทธานามว่า นายบัว ฉุนเฉียว บริจาคที่ดินให้กับวัด ซึ่งในเวลาต่อมาจึงได้เปลี่ยนนามมาเป็น วัดบัวขวัญ เพื่อเป็นเกียรติแก่ผู้บริจาคที่ดิน และได้รับพระราชทานวิสุงคามสีมาเมื่อวันที่ 24 มกราคม พ.ศ. 2506 โดยมีพระอธิการพยุง จัตตมโล เป็นเจ้าอาวาสถึงปี พ.ศ. 2520 และพระอธิการบุญช่วย ปุญญคุตโต ดำรงตำแหน่งเจ้าอาวาสถึงปี พ.ศ. 2535
พระมหาไสว สุขวโร (ป.ธ.4) ผู้ช่วยเจ้าอาวาสวัดบางแพรกเหนือ ได้มาดำรงตำแหน่งเจ้าอาวาสเมื่อปี พ.ศ. 2537 โดยได้รับพระราชทานสมณศักดิ์เป็นพระราชาคณะชั้นสามัญที่ "พระโสภณสุตาลังการ" ถึงปัจจุบัน และได้พัฒนาวัดบัวขวัญทั้งในด้านถาวรวัตถุ ปรับปรุงภูมิทัศน์ ตลอดทั้งให้ความสำคัญด้านการศึกษาพระธรรม กระทั่งเป็นโรงเรียนพระปริยัติธรรมแผนกบาลีประจำจังหวัดนนทบุรี แห่งที่ 1 และยังเป็นสถานที่ปฏิบัติธรรมสำหรับอุบาสกอุบาสิกาในทุกวันสำคัญ และให้ความสำคัญทางการศึกษาโดยเปิดเป็นสถานที่เรียน ก.ศ.น. อีกทั้งยังมีการจัดกิจกรรมสำหรับพุทธศาสนิกชนและประชาชนทั่วไปเมื่อถึงวันสำคัญทางศาสนาและวันนักขัตฤกษ์เรื่อยมา
พระอุโบสถจตุรมุขของวัดบัวขวัญฯ ได้เริ่มก่อสร้างเมื่อเดือนพฤศจิกายน พ.ศ. 2546 โดยมี พระพุทธเมตตา (จำลองมาจากพระพุทธเมตตาที่ประดิษฐานในเจดีย์พุทธคยา ประเทศอินเดีย) เป็นพระประธานในพระอุโบสถ
วัดบัวขวัญได้รับการพระราชทานพระบรมราชานุญาตสถาปนาเป็น พระอารามหลวงชั้นตรี ชนิดสามัญ
ระบบการเห็น
ยังไม่มี เผื่ออนาคต mammalian visual systemsEye -refined.svg||thumb|200px|ระบบการเห็นประกอบด้วตา และ วิถีประสาทที่เชื่อมตากับ[[คอร์เทกซ์สายตาและส่วนอื่นของสมอง รูปนี้แสดงระบบการเห็นของ-สัตว์เลี้ยงลูกด้วยนม
ระบบประสาทการมองเห็น ระบบการมองเห็น ระบบสายตา "visual system" --
ระบบการเห็นname,RoyalDict ศัพท์บัญญัติไทย, ไทย-อังกฤษ ฉบับราชบัณฑิตยสถาน ให้ความหมายของ visual ว่า การเห็น หรือ สายตา ระบบประสาทการมองเห็น,ศ.พญ. ผาสุก มหรรฆานุเคราะห์ประสาทกายวิภาคศาสตร์พื้นฐาน Basic Neuroanatomy |publisherเคราะห์ |location,year พ.ศ. 2556 |pages=247 |isbn=978-616-335-105-0 |oclc= |doi= |accessdate หรือ ระบบสายตา
[[หมวดหมู่:ระบบการมองเห็น]]
[[หมวดหมู่:ระบบรับความรู้สึก]]
[[หมวดหมู่:สมอง]]
สายฉวนวัน
สายฉวนวัน เป็นเส้นทางหนึ่งของรถไฟฟ้าเอ็มทีอาร์ โดยเริ่มวิ่งจากสถานีเซ็นทรัล ไปจนถึงสถานีฉวนวัน ซึ่งมีชื่อตามเส้นทาง จำนวนสถานีทั้งหมด 16 สถานี เวลาในการเดินทาง 30 นาที
อัน แชฮอง
อัน แชฮอง (An Chaehong) เป็นผู้นำคนหนึ่งของขบวนการชาตินิบมเกาหลี เป็นข้าหลวงฝ่ายพลเรือนของรัฐบาลทหารที่ปกครองเกาหลีใต้หลังสงครามโลกครั้งที่ 2 แต่บั้นปลายชีวิตถูกลักพาตัวไปเกาหลีเหนือและเสียชีวิตที่นั่น
แชฮองเกิดเมื่อ พ.ศ. 2434 ในจังหวัดเกียงกี สเร็จการศึกษาจากมหาวิทยาลัยวาเซดะในญี่ปุ่น หลังจากกลับจากญี่ปุ่น แชฮองได้สนับสนุนรัฐบาลพลัดถิ่นที่เซี่ยงไฮ้ เขาถูกจับกุมเมื่อ พ.ศ. 2462 และถูกจำคุก 3 ปี เมื่อถูกปล่อยตัว เขาได้เป็นบรรณาธิการหนังสือพิมพ์ภาษาเกาหลีชื่อ"โชซอน อิลโป" และเขียนบทความสนับสนุนแนวคิดชาตินิยมจำนวนมากจนเจ้าหน้าที่ญี่ปุ่นไม่พอใจ สั่งปิดหนังสือพิมพ์และสั่งจำคุกเขาด้วย นอกจากนั้นเขายังทำงานให้กับองค์กรโชซอน อักโฮที่สนับสนุนการใช้ภาษาเกาหลี ทำให้ตลอดช่วงเวลาที่ญี่ปุ่นยึดครอง เขาถูกตัดสินจำคุกถึง 9 ครั้ง รวมเวลาได้ประมาณ 7 ปี
หลังจากเกาหลีพ้นจากการเป็นอาณานิคมของญี่ปุ่น สหรัฐอเมริกาเป็นผู้เข้ามาดูแลเกาหลีในบริเวณใต้เส้นขนานที่ 38 ลงมา และแชฮองได้เป็นข้าหลวงฝ่ายพลเรือน ในพ.ศ. 2490 สหรัฐพยายามเจรจากับสหภาพโซเวียตเกี่ยวกับการรวมเกาหลีแต่ไม่สำเร็จจึงได้นำเรื่องเข้าสู่สหประชาชาติ ในขณะเดียวกัน สหประชาชาติเตรียมจัดให้มีการเลือกตั้งทั่วประเทศเกาหลีโดยคณะกรรมการรวมและฟื้นฟูเกาหลีของสหประชาชาติหรืออันเคิร์ก แต่สหภาพโซเวียตไม่ให้ความร่วมมือ จึงจัดการเลือกตั้งได้เฉพาะในเกาหลีใต้ เมื่อ 10 พฤษภาคม พ.ศ. 2491 หลังจากจัดตั้งสาธารณรัฐเกาหลี มีการเลือกประธานาธิบดี ปรากฏว่ารี ซิงมันได้เป็นประธานาธิบดี ส่วนแชฮองได้เป็นสมาชิกสภานิติบัญญัติในการเลือกตั้ง พ.ศ. 2493 แต่เมื่อเกาหลีเหนือบุกเกาหลีใต้ในปีนั้น แชฮองก็ถูกลักพาตัวไปเกาหลีเหนือ และได้รับการแต่งตั้งเป็นสมาชิกสภาที่ปรึกษาเพื่อการรวมเกาหลีอย่างสันติใน พ.ศ. 2499 เขาเสียชีวิตที่กรุงเปียงยางเมื่อ พ.ศ. 2511 รวมอายุได้ 77 ปี
รายชื่อตัวละครในเดอะฟาสต์แอนด์เดอะฟิวเรียส
บทความนี้เกี่ยวกับรายชื่อตัวละครในเรื่อง "เดอะฟาสต์แอนด์เดอะฟิวเรียส" ตั้งแต่ภาค 1-8
Key
ด้วยรักคือรัก
ด้วยรักคือรัก เป็นภาพยนตร์ไทยที่ออกฉายในปี พ.ศ. 2528 กำกับโดยหม่อมเจ้าทิพยฉัตร ฉัตรชัย นำแสดงโดยธงไชย แมคอินไตย์ หรือเบิร์ด ซึ่งรับบทเป็นพระเอกภาพยนตร์เรื่องแรก ซึ่งขณะนั้นเบิร์ด ยังไม่มีผลงานเพลง โดยประกบคู่แสดงกับนักร้องดังแห่งยุค อัญชลี จงคดีกิจ หรือ "ปุ๊" ซึ่งถือว่าเป็นศิลปินหญิงที่ประสบความสำเร็จสูงสุดในยุคนั้น โดยดนตรีประกอบภาพยนตร์ ใช้เพลง "หนึ่งเดียวคนนี้" ซึ่งเป็นชื่อเดียวกับอัลบั้มดัง ของ อัญชลี จงคดีกิจ 
วิชนีย์ กับพรรคพวกเป็นนักร้องที่ไม่ได้ประสบความสำเร็จในอาชีพนักร้องสักเท่าไหร่ พี่ต้อ ผู้จัดการของวง จึงให้ พรพิชิต เพื่อนที่เป็นเสือผู้หญิงมาวางแผนจัดการ ปรับปรุงและเปลี่ยนแปลงซะใหม่ วิชนีย์กับพรพิชิตในช่วงแรกนั้นไม่ถูกชะตากันเท่าไหร่นัก เพราะความปากจัดและตรงไปตรงมาของพรพิชิต แต่เมื่อการโปรโมทได้ผล วิชนีย์เปลี่ยนชื่อเป็น อัญชลี และเป็นนักร้องดัง ทั้งคู่ก็ยังเล่นเกมเพื่อเอาชนะกัน และเกิดความใกล้ชิดกันขึ้น จนทั้งสองคนรักกัน แต่ว่าพรพิชิตก็ยังรักความเป็นอิสระของตัวเองอยู่ จนกระทั่งวิชนีย์เป็นโรคร้ายและมีชีวิตอยู่ได้อีกไม่นาน
ภาพยนตร์เรื่อง "ด้วยรักคือรัก" ถือเป็นภาพยนตร์ที่มีกระแสตอบรับอย่างสูง เป็นภาพยนตร์รักโรแมนติก ที่ได้นักร้องดังแห่งยุคอย่าง อัญชลี จงคดีกิจ มาประกอบคู่กับ ธงไชย แมคอินไตย์ ซึ่งกลายเป็นคู่ขวัญทางจอเงินระดับคลาสสิกอีกคู่หนึ่งของวงการหนังไทย โดยฉากความรักระหว่าง พระนาง ในภาพยนตร์เรื่องนี้ได้สร้างปรากฏการณ์ในโรงด้วย เสียงกรี๊ด และ แสงแฟลชจากการถ่ายภาพในขณะชมภาพยนตร์ เป็นเหตุการณ์ที่ไม่เคยเกิดขึ้นมาก่อน โดยผลจากผลงานภาพยนตร์ และเพลงประกอบภาพยนตร์ ส่งผลให้เกิดกระแส "อัญชลีฟีเวอร์" เป็นปรากฏการณ์ครั้งสำคัญอีกครั้งหนึ่งของวงการบันเทิงไทยในกลางยุค 80 และแจ้งเกิดเบิร์ด ธงไชยในยุคนั้น ก่อนที่เบิร์ดจะมีอัลบั้มเต็มของตนเองในปีถัดไป ซึ่งใช้เป็นเพลงประกอบภาพยนตร์รักโรแมนติกเรื่องใหม่ของเบิร์ด เรื่องด้วยรักและผูกพัน
ณิชนันทวรรณ ชาทุม
ณิชนันทวรรณ ชาทุม (ชื่อเล่น: แอน; 1 มีนาคม พ.ศ. 2535 — ) เป็นนักกีฬาวอลเลย์บอลหญิงชาวไทย ปัจจุบัน เธอสร้างผลงานในระดับอาชีพให้แก่ซัยโจเด็นกิ - นครนนทบุรี โดยเป็นกำลังสำคัญของทีมในตำแหน่งหัวเสา
นอกจากนี้ ได้มีการจัดอันดับสาวสวยจากการแข่งขันวอลเลย์บอลไทยแลนด์ลีก 2013 โดยณิชนันทวรรณได้รับการจัดให้อยู่ในอันดับ 1
ณิชนันทวรรณ ชาทุม เป็นลูกสาวของ นางทองใบและนายปัญญา ชาทุม เริ่มเล่นวอลเลย์บอลเมื่อครั้งเรียนอยู่ระดับประถม โดยมีผู้ฝึกสอนคนแรกชื่อ อำไพ แสนคำคุณ และเคยเป็นตัวแทนของโรงเรียนเข้าแข่งขันรายการของวิทยุการบิน จากนั้น เธอได้ย้ายมาเรียนต่อระดับมัธยมต้นที่ โรงเรียนเทศบาลวัดละหาร และระดับมัธยมปลายที่ โรงเรียนสตรีนนทบุรี และเป็นตัวแทนของโรงเรียนเข้าแข่งขันในอีกหลายรายการ รวมถึงเข้าแข่งวอลเลย์บอลไทยแลนด์ลีกครั้งแรกเมื่อครั้งที่เรียนอยู่ระดับมัธยมศึกษาปีที่ 4 กระทั่งเธอได้เข้าศึกษาระดับอุดมศึกษาในระดับปริญญาตรีที่คณะรัฐประศาสนศาสตร์ มหาวิทยาลัยธุรกิจบัณฑิตย์ และปริญญาโทที่คณะบริหารธุกิจมหาบัณฑิต มหาวิทยาลัยธุกิจบัณฑิตย์ โดยได้มีโอกาสในการแข่งระดับอาชีพร่วมกับสโมสรวอลเลย์บอล ซัยโจเด็นกิ-นครนนทบุรี
เดือนมกราคม พ.ศ. 2552 ณิชนันทวรรณเข้าแข่งขันวอลเลย์บอลหญิง ให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนมีนาคม พ.ศ. 2553 เธอได้เข้าแข่งขันวอลเลย์บอลหญิงในกีฬาเยาวชนแห่งชาติ ครั้งที่ 26 ให้แก่สังกัดนนทบุรี และในวันที่ 8 พฤษภาคม พ.ศ. 2555 ณิชนันทวรรณเข้าแข่งขันกีฬามหาวิทยาลัยแห่งประเทศไทย ครั้งที่ 39 ที่มหาวิทยาลัยสงขลานครินทร์ วิทยาเขตหาดใหญ่ โดยเธอเป็นผู้มีส่วนช่วยให้ทีมมหาวิทยาลัยธุรกิจบัณฑิตย์เป็นฝ่ายชนะ 3-1 เซต และได้รับรางวัลเหรียญทอง รวมถึงในเดือนมกราคม พ.ศ. 2556 เธอได้เข้าแข่งวอลเลย์บอลหญิงให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 40 ที่สถาบันการพลศึกษา วิทยาเขตชลบุรี ซึ่งทีมของเธอได้รับรางวัลเหรียญทอง
ในวันพักผ่อน ณิชนันทวรรณมักจะนอนชมภาพยนตร์ที่ห้องส่วนตัว บางครั้งก็ออกไปห้างสรรพสินค้า หากมีเวลาว่าง เธอจะไปเที่ยวต่างจังหวัด ณ ปัจจุบันณิชนันทวรรณยังไม่มีแฟน
ด้านความใฝ่ฝันในอนาคต ณิชนันทวรรณอยากรับราชการ รวมถึงมีความใฝ่ฝันที่จะเป็นนางแบบ
สตาดีโอซานเปาโล
สตาดีโอซานเปาโล (,) เป็นสนามฟุตบอลของ สโมสรฟุตบอลนาโปลี ยอดทีมแห่งศึก เลกาเซเรียอา
สตาดีโอซานเปาโลริ่มก่อสร้างเมื่อปี ค.ศ. 1948 และเปิดใช้งานเมื่อปี ค.ศ. 1959
และได้รับการปรับปรุงครั้งใหญ่เมื่อปี ค.ศ. 1990 เพื่อใช้เป็นสนามแข่งในศึก ฟุตบอลโลก 1990
รายชื่อประเพณีไทย
แก้ว)
ประเพณีทานขันข้าว
ประเพณีอุ้มพระดำน้ำ
ประเพณีปอยส่างลอง
ประเพณีฟ้อนผีปู่ย่า
ภาคกลาง
ประเพณีตักบาตรดอกไม้
ประเพณีอุ้มพระดำน้ำ
ประเพณีกวนข้าวทิพย์
ประเพณีตักบาตรเทโว
ประเพณีทำขวัญข้าว
ประเพณีกำฟ้า
ประเพณีโยนบัว
ประเพณีสงกรานต์
ประเพณีบูชาเทพมะขาม
ภาคอีสานได้แก่-->ประเพณีแห่ผีตาโขนประเพณีแห่นางแมว
ประเพณีบุญบั้งไฟ
ประเพณีแห่เทียนพรรษา
ประเพณีไหลเรือไฟ
ทอดผ้าป่ากลางน้ำ
เทศกาลผลไม้
ทำบุญกลางทุ่ง
ทอดผ้าป่าโจร
ฮีตสิบสองคองสิบสี่
ภาคใต้
ประเพณีแห่ผ้าขึ้นธาตุ
ประเพณีชักพระ
ประเพณีอื่น ๆ[แก้]
ประเพณีก่อเจดีย์ทราย
ประเพณีลอยเรือ
ประเพณีแห่นางแมว
ประเพณีอุ้มพระดำน้ำ
ประเพณีลอยโคม
ประเพณีบวชลูกแก้วหรือปอยส่างลอง
ประเพณีฮีตสิบสอง คองสิบสี่
ประเพณีไหลเรือไฟ
ประเพณีผีตาโขน
ประเพณีบุญบั้งไฟ
ประเพณีลอยกระทงสาย
ประเพณีวิ่งควาย
ประเพณีแห่ปลา
ประเพณีแห่จู๋วัดนางชี
ประเพณีตักบาตรดอกไม้
ประเพณีแข่งเรือ
ประเพณีลงแขกเกี่ยวข้าว
ประเพณีบายศรีสู่ขวัญ
ประเพณีการทอดผ้าป่า
ประเพณีทอดกฐิน
ประเพณีออกพรรษา ตักบาตรเทโว
ประเพณีทำบุญเข้าพรรษา หล่อเทียน และแห่เทียนพรรษา
ประเพณีตรุษสงกรานต์ 26 ประเพณีทำบุญ ตักบาตร ถวายสังฆทาน
ประเพณีการทำบุญ สวดมนต์ เลี้ยงพระ
ประเพณีและพิธีกรรมเกี่ยวกับความตาย
ประเพณีหมั้นและแต่งงาน
ประเพณีบวช
ประเพณีและพิธีโกนจุก
ซิตีกราวด์
ซิตีกราวด์ () เป็นสนามเหย้าของนอตทิงแฮมฟอเรสต์ สโมสรฟุตบอลที่มีชื่อเสียงและประสบความสำเร็จอย่างมากของอังกฤษช่วงปลายยุค 70–ต้นยุค 80
ตัวสนามเริ่มก่อสร้างเมื่อปี ค.ศ. 1898 และเปิดใช้งานในปีนั้น โดยนัดแรกที่ใช้แข่งขันคือ ลีกคัพ ที่พบกับจิลลิงแฮม
และเมื่อเข้าสู่ยุคพรีเมียร์ลีก ทางสโมสรได้ทำการปรับปรุงสนามเมื่อเดือนเมษายน ปี ค.ศ. 1992 โดยเริ่มจากอัฒจันทร์ฝั่งเหนือก่อน
ซึ่งสนามซิตีกราวด์ก็เป็นหนึ่งในสนามที่ใช้แข่งฟุตบอลชิงแชมป์แห่งชาติยุโรป 1996 ที่อังกฤษเป็นเจ้าภาพ
วังบางพลู
วังบางพลู วังเก่าเป็นวังของพระวรวงศ์เธอ พระองค์เจ้าพร้อมพงศ์อธิราช ตั้งอยู่เชิงสะพานกรุงธนบุรี ฝั่งธนบุรีติดกับ โรงแรม ริเวอร์ไซด์ ในปัจจุบัน วังนี้ สร้างในปลายรัชสมัยพระบาทสมเด็จพระจอมเกล้าเจ้าอยู่หัว โดยยังคงความงามของสถาปัตยกรรมใน 3 ยุคสมัย คือ ตำหนักทรงไทยครั้งรัชกาลที 4 ตำหนักไม้ฉลุแบบวิคตอเรียนในสมัยรัชกาลที่ 5 และ เรือนขนมปังขิง(Ginger Bread) ในสมัยรัชกาลที่ 6 ปัจจุบัน ยังเป็นที่อยู่ของทายาทในราชสกุลสนิทวงศ์ และ เป็นอาคารอนุรักษ์ของสำนักงานทรัพย์สินส่วนพระมหากษัตริย์
ยูฟ่าแชมเปียนส์ลีก ฤดูกาล 2013–14 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2013–14 เริ่มแข่งขันในวันที่ 18 กุมภาพันธ์ พ.ศ. 2557 (ค.ศ. 2014) จนถึงวันที่ 24 พฤษภาคม พ.ศ. 2557 (ค.ศ. 2014) ซึ่งเป็นรอบชิงชนะเลิศ โดยแข่งขันกันที่อิสตาจีอูดาลูซในกรุงลิสบอน ประเทศโปรตุเกส
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
โดยจะมีพิธีการจับสลากประกบคู่ในวันที่ 16 ธันวาคม ค.ศ. 2013. รอบ 16 ทีมสุดท้าย นัดแรก จะลงทำการแข่งขันระหว่างวันที่ 18, 19, 25 และ 26 กุมภาพันธ์ 2014 , และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 11, 12, 18 และ 19 มีนาคม 2014.
"อัตเลตีโกมาดริด ผ่านเข้ารอบด้วยสกอร์รวม 5–1."
"บาเยิร์นมิวนิก ผ่านเข้ารอบด้วยสกอร์รวม 3–1."
"บาร์เซโลนา ผ่านเข้ารอบด้วยสกอร์รวม 4–1."
"ปารี แซ็ง-แฌร์แม็ง ผ่านเข้ารอบด้วยสกอร์รวม 6–1."
"เชลซี ผ่านเข้ารอบด้วยสกอร์รวม 3–1."
"เรอัลมาดริด ผ่านเข้ารอบด้วยสกอร์รวม 9–2."
"แมนเชสเตอร์ยูไนเต็ด ผ่านเข้ารอบด้วยสกอร์รวม 3–2."
"โบรุสเซีย ดอร์ทมุนด์ ผ่านเข้ารอบด้วยสกอร์รวม 5–4."
การจับสลากประกบคู่รอบ 8 ทีมสุดท้ายมีขึ้นในวันที่ 21 มีนาคม ค.ศ. 2014. รอบ 8 ทีมสุดท้าย นัดแรก จะลงทำการแข่งขันระหว่างวันที่ 1 และ 2 เมษายน ค.ศ. 2014 , และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 8 และ 9 เมษายน 2014.
"เรอัลมาดริด ผ่านเข้ารอบด้วยสกอร์รวม 3–2."
"เสมอ 3–3, เชลซี ผ่านเข้ารอบด้วยกฏยิงประตูทีมเยือน."
"อัตเลตีโกมาดริด ผ่านเข้ารอบด้วยสกอร์รวม 2–1."
"บาเยิร์นมิวนิก ผ่านเข้ารอบด้วยสกอร์รวม 4–2."
การจับสลากประกบคู่รอบรองชนะเลิศมีขึ้นในวันที่ 11 เมษายน ค.ศ. 2014. รอบรองชนะเลิศ นัดแรก จะลงทำการแข่งขันระหว่างวันที่ 22 และ 23 เมษายน 2014 , และรอบรองชนะเลิศ นัดที่ 2 จะลงทำการแข่งขันระหว่างวันที่ 29 และ 30 เมษายน 2014.
"เรอัลมาดริด ผ่านเข้ารอบด้วยสกอร์รวม 5–0."
"อัตเลตีโกมาดริด ผ่านเข้ารอบด้วยสกอร์รวม 3–1."
สายไอส์แลนด์
สายไอส์แลนด์ เป็นหนึ่งในสิบเส้นทางของรถไฟฟ้าเอ็มทีอาร์ เขตบริหารพิเศษฮ่องกง วิ่งจาก สถานีชึงวัน ไปยัง สถานีไชวัน เปิดให้บริการครั้งแรกวันที่ 31 พฤษภาคม พ.ศ. 1985 มีจำนวน 14 สถานี โดยใช้เวลา 25 นาทีในการเดินทาง สีประจำเส้นทางคือสีน้ำเงิน
หมายเหตุ
* โครงการ
ฮายูโระ ชิมามูระ
ฮายูโระ ชิมามูระ () เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรเอ็นอีซีเรดร็อกเก็ตส์ 
เธอเริ่มเล่นให้กับทีมชาติครั้งแรกในการแข่งขัน มอนเทร็กซ์ วอลเลย์ มาสเตอร์ ในเดือนพฤษภาคม ปี 2013
งวงช้างทะเล
งวงช้างทะเล หรือ "Heliotropium foertherianum" เป็นพืชในวงศ์ Boraginaceae เป็นไม้พุ่มลำต้นสีเทา แตกกิ่งจำนวนมาก ทรงพุ่มเป็นครึ่งวงกลม ใบเดี่ยว ออกแน่นที่ปลายกิ่ง ดอกช่อ ออกตามปลายกิ่ง ดอกขนาดเล็ก สีขาวอมเขียว ติดกับก้านช่อเพียงด้านเดียว ก้านดอกอวบน้ำ มีกลิ่นหอมอ่อนๆ ผลเดี่ยวกลม ขนาดเล็ก สีเขียว มีฐานรองดอกหุ้มผลไว้ครึ่งหนึ่ง ผิวเรียบเป็นมัน 
เนื้อไม้ใช้ทำเครื่องมือ และใช้เผาถ่าน ทำให้ถูกตัดออกไปจำนวนมาก ประเทศในแถบหมู่เกาะในมหาสมุทรแปซิฟิกใช้เป็นยาแก้พิษจากปลา ในใบมี rosmarinic acid ซึ่งมีสารที่มีฤทธิ์ยับยั้งไวรัส แบคทีเรียและต้านอนุมูลอิสระ
ซาโอริ ทากาฮาชิ
ซาโอริ ทากาฮาชิ (; เกิด: 9 ธันวาคม 1992) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิตะชิรีวาเล เธอเล่นให้กับทีมชาติครั้งแรกในการแข่งขัน มอนเทร็กซ์ วอลเลย์ มาสเตอร์ เมื่อเดือนพฤษภาคม 2013
ริโฮะ โอตาเกะ
ริโฮะ โอตาเกะ () เป็นนักกีฬาวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรเด็นโซ่แอรีบีส์ พ่อของเธอชื่อ ไฮยูกิ โอตาเกะ ซึ่งเป็นอดีตนักวอลเลย์บอลชายทีมชาติญี่ปุ่นมาก่อน 
19 ธันวาคม 2011 เด็นโซ่แอรีบีส์ได้เชิญเข้าร่วมเซ็นสัญญากับสโมสร
เธอเล่นให้กับทีมชาติครั้งแรกในการแข่งขันวอลเลย์บอลหญิงชิงแชมป์เอเชียนคัพ 2012